کوئٹہ : بلوچستان نیشنل پارٹی نا سروک قومی اسمبلی نا باسک سردار اختر جان مینگل تون بی این پی نا سینٹرل ایگزیکٹیو کمیٹی نا باسک میر خورشید جمالدینی وڈھ مینگل ہاؤس اٹی اوڑدہی کرے،اوڑدہی ٹی بلوچستان ناسیاسی و وڈھ انا حالیت آتیا گپو تران کننگا۔ بلوچستان نیشنل پارٹی نا جاری کروک بیان نا رداٹ میر خورشید جمالدینی وڈھ بلوچستان اٹی امن و ایمنی نا بگڑینگوک آ حالیت آتیا گڑتی نا درشانی ءِ کرے اوپارے کہ وڈھ اٹی ہچ ءُ قبائلی جھیڑہ اس اف بلکن دا سیاسی باندات اسے، اسہ سازش اسے نا رداٹ وڈھ انا پرامن حالیت آتے خراب کننگ نا کوشست کننگ انگ ءِ ہرادے بے سہب کننگک، پارٹی نا قائد سردار اخترجان مینگل تون بلوچستان نا الس سلوک ءِ، صوبائی و بنجائی حکومت وڈھ اٹی حالیت آتے گچین کننگ کن تینا کڑد ءِ ادا کیر۔
(اے پی پی)
